অনন্ত অসীম প্রেমময় তুমি 

বিচার দিনের স্বামী। 

যত গুণগান হে চির মহান 

তোমারি অন্তর্যামী।

দ্যুলোক-ভূলোক সবারে ছাড়িয়া 

তোমারি চরণে পড়ি লুটাইয়া 

তোমারি সকাশে যাচি হে শকতি 

তোমারি করুণাকামী।

সরল সঠিক পূণ্য পন্থা 

মোদের দাও গো বলি, 

চালাও সে-পথে যে-পথে তোমার 

প্রিয়জন গেছে চলি।
যে-পথে তোমার চির-অভিশাপ 
যে-পথে ভ্রান্তি, চির-পরিতাপ 

হে মহাচালক,মোদের কখনও 

করো না সে পথগামী। 

প্রার্থনা
ইউনিফর্ম
স্কাউট আইন
স্কাউটদের প্রার্থনা সংগীত